钦定古今图书集成/理学汇编/经籍典/第122卷 > 朱子全书一 > 《益稷》
## 钦定古今图书集成/理学汇编/经籍典/第122卷 > 朱子全书一 > 《益稷》

问：“《益稷》篇，禹与皋陶只管自叙其功，是如何？”曰：“不知
是怎生地。那夔前面且做是脱简，后面却又有一段。
那禹前面时，只是说他无可言。‘但‘予思日孜孜’，皋陶
问他如何，他便说‘也要恁地孜孜，却不知后面一段
是怎生地’’。”良久，云：“他上面也是说那丹朱后，故恁地
说。丹朱缘如此，故不得为天子；我如此勤苦，故有功。”
《以此相戒。其君教》莫如丹朱，而如我，便是古人，直不
似今人，便要瞻前顾后。

义刚点“《尚书》作会”作一句。先生曰：“公点得是。”

“明庶以功”，恐“庶”字误，只是“试”字。

“苗顽弗即工”，此是禹治水时调役他国人夫不动也。
后方征之，既格而服，则治其前日之罪而窜之，窜之
而后分北之。今说者谓“苗既格而又叛，恐无此事。”又
曰：“三苗想只是如今之溪洞相似。溪洞有数种，一种
谓之媌，未必非三苗之后也。《史》中说三苗之国，左洞
庭，右彭蠡，在今湖北江西之界，其地亦甚阔矣。”

以上语类四条